**Suplement i Certifikatës për kualifikimin profesional,**

**SHËRBIME KUJDESI PËR KAFSHË, Niveli III në KSHK, referuar nivelit III të KEK**

**Individi është i aftë:**

* Të organizojë vendin e punës.
* Të përdorë dhe mirëmbajë mjetet dhe materialet e punës.
* Të respektojë standardet e profesionit.
* Të zbatojë rregullat e mbrojtjes në punë e të ruajtjes së mjedisit.
* Të kujdeset për mirëqenien e kafshëve të fermës.
* Të kryejë dezinfektimin, dezinsektimin dhe deratizimin e stallave.
* Të kujdeset për riprodhimin e kafshëve të fermës.
* Të kujdeset për kafshën gjatë pjelljes dhe për të porsalindurin.
* Të zbatojë masa të përgjithshme profilaktike te kafshët e fermës.
* Të kryejë llogaritje të thjeshta ekonomike që kanë të bëjnë me veprimtarinë profesionale.
* Të komunikojë me etikë dhe profesionalizëm.
* Të zbatojë rregullat e sigurisë në punë e të mbrojtjes së mjedisit.

**Mundësitë e kualifikimit të mëtejshëm dhe të punësimit:**

Përfundimi me sukses i arsimit profesional në profilin “Shërbime kujdesi për kafshë”, niveli III në KSHK, referuar nivelit III të KEK, e pajis individin me certifikatën të punonjësit të kualifikuar për këtë kualifikim. me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky arsimi profesional i jep individit mundësi t'i drejtohet tregut të punës si punëtor i kualifikuar në ferma të ndryshme blegtorale, njësi apo veprimtari të tjera që lidhen me mbarështimin dhe shërbimet e kujdesit ndaj kafshëve dhe shpendëve apo të vetëpunësohet në kuadrin e një biznesi individual ose familjar, në fushën e shërbimeve të kujdesit për kafshët.

Me përfundimin e kualifikimit profesional “Shërbime kujdesi për kafshë”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (teknik/menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).